Ula d nekk uqbel ad kecmeɣ mliḥ deg tira, lliɣ ttasmeɣ deg yimyura, acku ayen I qqaraɣ iɛǧeb-iyi, yessewhamiyi. Qqareɣ-as am arezg-nsen zemren ad arun akk aya, sɛan tiktiwin yelhan, yerna zemren ad tent-feṣlen akken I asen-yehwa. Mi kecmeɣ deg tira, faqeɣ d axeddim lqayen akked leɛtab n wallaɣ I d-yettaken ungal lɛali, mačči daqeṣṣer kan. Am yal lxedma-nniḍen, yuḥwaj lweqt akked unadi deg yal tikkelt, akken mara yaweḍ ɣer yimeɣri, ad yaf deg-s ayen ur yeẓri, neɣ ayen ur yessin ara, ad t-isewhem ad t-yejbed ɣur-s am ddkir, ur as-yettserriḥ ara alamma yekfa-t, neɣ ula ma yekfa, mazal isteqsiyen ad tezzin deg wallaɣ-is.Akka iyi-tḍerru mara ɣreɣ ungal ara yi-iɛeǧeben nezzeh.